Diari Oficial de la Generalitat Valenciana


Sumari del DOGV 8880, del 12-08-2020 (2020/6592)

RESOLUCIÓ de 7 d'agost de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es concedeixen les ajudes previstes en la secció V, Ajudes a persones productores primàries que realitzen venda directa en llotges, almodins o al detall, de productes agroalimentaris afectats per la Covid-19, del Decret 59/2020, de 8 de maig, del Consell, d'aprovació de bases reguladores i de concessió directa de subvencions a entitats, empreses i persones en règim autònom del sector primari, que han patit pèrdues econòmiques per Covid-19.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8880

Data del DOGV
:   12-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6592


Data del document
:   07-08-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * manteniment de l'ocupació
    * Dret del treball
    * malaltia infecciosa
    * salut pública
    * ajuda d'urgència
    * cura d'infermeria
    * legislació
    * informació dels treballadors
    * ajuda econòmica
    * política sanitària
    * epidèmia
    * estat d'emergència
    * cura de la salut

RESOLUCIÓ de 7 d'agost de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es concedeixen les ajudes previstes en la secció V, Ajudes a persones productores primàries que realitzen venda directa en llotges, almodins o al detall, de productes agroalimentaris afectats per la Covid-19, del Decret 59/2020, de 8 de maig, del Consell, d'aprovació de bases reguladores i de concessió directa de subvencions a entitats, empreses i persones en règim autònom del sector primari, que han patit pèrdues econòmiques per Covid-19. [2020/6592]  
  
  
Vist el Decret 59/2020, de 8 de maig, del Consell (DOGV 8811, 14.05.2020; correcció d'errades DOGV 8829, 08.06.2020), d'aprovació de bases reguladores i de concessió directa de subvencions a entitats, empreses i persones en règim d'autònom del sector primari, que han patit pèrdues econòmiques per Covid-19.  
Vist el que s'estableix en la secció V de l'esmentat Decret 59/2020, relatiu a les ajudes a persones productores primàries que realitzen venda directa en llotges, almodins o al detall, de productes agroalimentaris afectats per la Covid-19.  
De conformitat amb l'article 3 de la secció V, la quantia de l'ajuda ascendirà a 1.500 euros per a cadascuna de les persones beneficiàries, amb un import global màxim estimat de 2.250.000 euros, que s'imputaran a la línia de subvenció S8674 denominada «Ajudes a persones productores primàries que realitzen venda directa al detall de productes agroalimentaris afectats per la Covid-19».  
En virtut del que es preveu en l'article 6 de la secció V del Decret, la instrucció del procediment correspondrà a la Direcció General de Desenvolupament Rural. Aquesta instrucció s'ha dut a terme a través del Servei de Qualitat Agroalimentària, examinant les sol·licituds presentades per a verificar el compliment de tots els requisits necessaris per a la concessió de les ajudes i requerint, si fa el cas, el sol·licitant perquè aportara la documentació assenyalada en l'article 5 o esmenara els defectes observats.  
Vista la proposta de resolució de data 7 d'agost de 2020 formulada pel director general de Desenvolupament Rural.  
En virtut de les competències atribuïdes per Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i d'acord amb el que es preveu en l'article 7.1 de la secció V del Decret 59/2020, de 8 de maig, del Consell, d'aprovació de bases reguladores i de concessió directa de subvencions a entitats, empreses i persones en règim d'autònom del sector primari, que han patit pèrdues econòmiques per Covid-19.  
Atés que existeix crèdit suficient per a atendre tota la despesa considerada subvencionable.  
Per tot el que s'ha dit adés, resolc:  
  
Primer. Concessió i pagament de les ajudes  
1. Concedir i autoritzar el pagament de les ajudes destinades a persones productores primàries que realitzen venda directa en llotges, almodins o al detall, de productes agroalimentaris afectades per la Covid-19, a les persones relacionades en l'annex I de la present resolució i pels imports que en aquell annex s'indiquen.  
2. Desestimar o inadmetre les sol·licituds d'ajuda i pagament a les persones, i pels motius relacionats en l'annex II de la present resolució.  
  
3. El pagament d'aquestes subvencions es realitzarà amb càrrec al programa pressupostari 542.20, línia de subvenció S8674 del pressupost de la Generalitat per a l'exercici 2020.  
  
Segon. Recursos  
Contra aquesta resolució, que posa fi a la via administrativa, podrà interposar-se potestativament un recurs de reposició davant del mateix òrgan, en el termini d'un mes comptat des de l'endemà de la notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament un recurs contenciós administratiu davant dels jutjats contenciosos administratius de la Comunitat Valenciana en el termini de dos mesos, d'acord amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que la persona interessada puga interposar qualsevol altre recurs que considere oportú.  
  
València, 7 d'agost de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollá Herrera.